

V prilogi vam pošiljamo dokument COM(2018) 442 final ANNEXES 1 to 2.

Priloga: COM(2018) 442 final ANNEXES 1 to 2

––––



PRILOGA 1

**Neizčrpen seznam možnih oblik in ukrepov   
iz točk (a), (b) in (d) prvega pododstavka člena 7(3)**

Ukrepi iz točk (a), (b) in (d) prvega pododstavka člena 7(3) so lahko med drugim v obliki:

(a) Kar zadeva sestanke in podobne *ad hoc* dogodke:

* seminar in delavnica, na katerih navadno prisostvujejo vse države in kjer potekajo predstavitve, udeleženci pa o vsebini razpravljajo in sodelujejo v dejavnostih, povezanih z zadevnim področjem;
* delovni obisk, organiziran tako, da uradnikom omogoča pridobivanje ali izpopolnjevanje izkušenj in strokovnega znanja na področju carinskih zadev;

(b) Kar zadeva strukturirano sodelovanje na podlagi projektov:

* projektne skupine, ki so običajno sestavljene iz omejenega števila držav in delujejo v omejenem obdobju, da bi uresničevale predhodno določen cilj z natančno opredeljenim rezultatom, vključno z usklajevanjem ali primerjalno analizo;
* projektne skupine, ki so strukturirane oblike stalnega ali nestalnega sodelovanja in združujejo strokovno znanje in izkušnje za opravljanje nalog na posebnih področjih ali operativnih dejavnosti, po možnosti s podporo spletnega sodelovanja, upravne pomoči ter infrastrukture in opreme;
* dejavnosti spremljanja, ki jih izvajajo skupne ekipe, ki jih sestavljajo uradniki Komisije in uradniki upravičenih organov, da bi analizirale carinske prakse, opredelile morebitne težave pri izvajanju pravil ter, kadar je ustrezno, oblikovale predloge za prilagoditev predpisov in delovnih metod Unije,

(d) Kar zadeva usposobljenost ljudi in ukrepe za izboljšanje sposobnosti:

* skupno usposabljanje ali razvoj e-učenja za podporo krepitve potrebnih strokovnih znanj in spretnosti na področju carine;
* tehnična podpora, namenjena izboljšanju upravnih postopkov, upravne zmogljivosti ter delovanja in dejavnosti carinskih organov z uvajanjem in izmenjavo dobrih praks.

PRILOGA 2

**Kazalniki**

Specifični cilj: Podpora pripravi in enotnemu izvajanju carinske zakonodaje in politike ter carinskega sodelovanja in izboljšanja upravnih zmogljivosti, vključno z usposobljenostjo ljudi ter razvojem in delovanjem evropskih elektronskih sistemov za carino.

**1. Krepitev zmogljivosti (upravnih in človeških ter zmogljivosti na področju informacijske tehnologije):**

1. Indeks uporabe in izvajanja zakonodaje in politike Unije (število ukrepov v okviru programa, organiziranih na tem področju, ter priporočila, izdana po teh ukrepih)
2. Indeks znanja (uporabljeni učni moduli; število usposobljenih uradnikov; točke za kakovost po udeležencih)
3. Razpoložljivost evropskih elektronskih sistemov (v odstotku časa)
4. Razpoložljivost skupnega komunikacijskega omrežja (v odstotku časa)
5. Uporaba ključnih evropskih elektronskih sistemov, katerih namen je povečanje medsebojne povezanosti in prehoda na brezpapirno carinsko unijo (število izmenjanih sporočil in opravljenih posvetovanj)
6. Stopnja uvajanja carinskega zakonika Unije (odstotek doseženih mejnikov pri uvajanju sistemov carinskega zakonika Unije)

**2. Izmenjava znanja in mreženje:**

1. Indeks trdnosti sodelovanja (stopnja ustvarjenega mreženja, število srečanj v živo, število spletnih skupin za sodelovanje)
2. Indeks najboljših praks in smernic (število ukrepov v okviru programa, organiziranih na tem področju; odstotek udeležencev, ki so izkoristili delovno prakso oziroma uporabljali smernice, razvite s podporo iz programa)